Creatii literare - IONEL MARIN

IONEL MARIN

Poetul, publicistul şi promotorul cultural Ionel Marin s-a născut pe 2 iulie 1954 în comuna Suraia, judeţul Vrancea. A debutat cu poezii în revista „Orizont” din Focşani, în anul 1982.

Din volumele publicate: Constelaţii (1997); Prinţul astral (2006); Inimă stea în devenire (2007); Crâmpei de veşnicie (2007); Crinul din inimă (2007); Nestinse amurguri (2008); Punţi spre iubire (2009); Printre ani, lacrima netimpului (2010); Picături de timp (2011); Dincolo de coline albastre (2013); În constelaţia fiinţei. Opera Omnia (2014); În memoria netimpului (2016).

În toamna anului 2011 a fondat la Focşani Asociaţia culturalumanitară „BOGDANIA”.

„Pentru poetul Ionel Marin poezia este o cântare de admirabil, de frumos, o artă de mânuire a cuvântului. Noutatea în ceea ce scrie nu vine dintr-o înţelepciune specială, ci din profunzimea originalităţii sale.

Indiferent ce stil ar aborda, este un condei încercat, un luptător în slujba culturii, ceea ce este de admirat”.

DOINA BÂRCĂ

LOCUITOR TEMPORAR

Lacrimă a luminii Omul,

Veşnic călător astral, trecător grăbit

Și adesea nestatornic pe pământ,

Aleargă neînsetat pentru averi

Palate, mașini de lux, femei

Și în final devine o umbră tristă,

Călătorind peste acoperișul norilor…

Bucurii, iluzii, suferinți mor pe rând,

Pe umerii neîngrijiți ai secolului.

Scânteia plăpândă, cioburi de vise,

Nu aprind candela sufletească,

Credința din inimă.

Ca locuitori temporari pe Terra,

Nu se cade să ignorăm Părintele ceresc,

Puterea și slava Dumnezeiască.

DINCOLO DE VISE

Din lumea armoniilor,

Chemăm herghelii de vise,

Umbre călătoare,

În haine de lumină…

Doruri, amintiri, lacrimi,

Norii albaştri ai cerului.

Înfloresc în casa… sufletului.

Orele, zilele, anotimpurile, anii…

Chemările devin…suferinţe,

Clopote surde ale eternităţii!

DIN INTERIORUL SINELUI

Rănile Terrei se-nmulţesc

Seacă umane fântâni,

Arşiţă cumplită, secetă de plumb…

Adu-ţi aminte că suntem

Muritori şi datori cu ascultare.

Dacă vine din interiorul Sinelui,

Tăria şi speranţa, curajul şi hărnicia

Inima devine victorioasă.

Lasă liber zborul clipei,

Peste bolile vremii…

ECOUL UNUI GÂND

Din prima clipă terestră,

Sufletul scânteie divină,

Aprinde bucuria, nădejdea…

Gândurile, dorul, iubirea,

Ne însoţesc zilele şi…anii.

Cerul lasă să curgă vise,

Norii veghind liniştea noastră.

Clipă de clipă ne rătăcim,

Ne pierdem în patimi,

Ispite ori nimicuri…

Obosiţi de păcate, prin jertfa iubirii,

Să renaştem ca Oameni,

Să-nflorească Adevărul primordial.

RĂDĂCINILE PATRIEI

Aici, în glia străbună m-am născut

Zâmbind bunilor părinţi, bucurându-mă

De mângâierea şi dragostea românilor…

Simt şi acum paşii copilăriei, foşnetul lin,

Al Putnei, Siretului, freamătul codrului…

Aici, în patria Dacilor, am învăţat să preţuiesc,

Graiul minunat al bunicilor, să visez

Şi să iubesc istoria neamului românesc.

Patria coloana infinită a zborului meu,

Al fraţilor, al vostru, dragii mei, nu este,

Nici prin vis de vânzare, de umilire…

Nu a fost inutil sacrificiul milioanelor de români,

Nu poţi lăsa ca alţii să dicteze la tine Acasă.

Trează să ne fie memoria şi aprinsă Candela,

Pe veci sfântă limba noastră românească.

Patrie să nu taci, ajută-ţi fiii şi viitorul,

Urmează sfinţii şi eroii şi martirii, înfrânge

Pentru întotdeauna pe duşmani, trădători şi…

Lasă deschise porţile doar pentru cei ce-ţi vor binele.

Nu vă îndemn să porniţi în pribegie, să căutaţi,

Pâinea zilnică în lumea largă, ci dimpotrivă,

Aici în România, să ne zbatem să recucerim,

Redutele pierdute din … laşitate și…

Dragii mei, doar uniţi şi cu ajutorul Domnului,

Putem construi, pe temeliile Patriei, un viitor,

Al: armoniei, dragostei şi sfinţeniei…

Contents